钦定古今图书集成/理学汇编/学行典/第174卷 > 杨坦
## 钦定古今图书集成/理学汇编/学行典/第174卷 > 杨坦

按《德安府志》：“杨坦，字彝思，号素书。幼从族兄大悟改
举子业。闻良知之学，乃弃不复事，遍游吴越燕赵，至
永丰，见梁夫山，下拜称弟子，朝夕侍读，寒暑不辍。归
而母卒，坦痛伤哀号，结庐墓侧，三年如一日。瘠田十
馀亩，以其半为始祖祭田馀膳。继母承欢顺旨，诸继
母弟皆训以学。及夫山遭诬死楚城，坦犯难白冤求”
葬孝邑，海内名人钜公高其义，歌咏而纪载之，合为
《怀师集》。